प्रदर्शन के कारण वाराणसी के बाहर के स्टूडेंट सबसे ज्यादा परेशान है. अचानक से हॉस्टल बंद कर देने का नोटिस जारी कर दिया गया. उन्हें हॉस्टल खाली करने के लिए मजबूर किया गया. ऐसे में आनन-फानन सारा इंतजाम करना मुश्किलें पैदा करने वाला है. वाराणसी के बाहर की छात्राएं अचानक हॉस्टल छोड़ने के नोटिस से ज्यादा परेशान हैं. एक तरफ तो सुरक्षा की चिंता वहीं दूसरी ओर पैसों के आभाव में घर जाना उनकी दिक्कतें बढ़ाने वाला है. हॉस्टल में बिजली-पानी सप्लाई काट दी गई है.